L’Esplai Els Sitges celebra el seu tradicional i terrorífic sopar d’Halloween
2025-07-24

L’Esplai Els Sitges, de la mà de l’Agència Jove de Burjassot, ha començat el seu nou curs carregat d’energia i proposant ja divertides activitats als seus components i a les seues famílies. L’Esplai no va a deixar passar la terrorífica data d’Halloween per a celebrar el seu tradicional sopar en el qual les sorpreses i els esglais estan garantits.

El sopar, que tindrà lloc el dissabte 4 de novembre sobre les 21:30 hores serà de cabasset però, abans del mateix, a les 19 hores, i en grups de 25 persones, tots els que ho desitgen podran viure l’experiència de participar en el Passatge del Terror que convertirà la Casa de Cultura en un lloc fantasmal.

Tal com han assenyalat des de l’Agència Jove, totes les persones que així ho desitgen podran participar tant en el Passatge del Terror com en el sopar tan sols acostant-se a la Casa de Cultura per a viure una vesprada terroríficament divertida.